Tirsdag aften blev den tidligere Brønderslev-borgmester Jens Arne Hedegaard valgt som folketingskandidat for Venstres Aalborg Nord-kreds.

Jens Arne Hedegaard tabte ellers kandidaturet til Mariann Geller i efteråret ved en urafstemning. Men mandag blev hun valgt som kandidat i Aalborg Vest-kredsen, og dermed blev Nord-kredsens kandidatur frit igen. Der var kun mødt 49 op til opstillingsmødet, og det er selvfølgelig ikke tilfredsstillende, siger formand for Aalborg Nord-kredsen, Mads Thomsen. - Jeg er skuffet over, at der ikke er flere der møder op, men det er altid svært. Men det er især skuffende, at der ikke er flere byrådsmedlemmer der bakker op, siger han.